# มหาวิทยาลัยมหิดล วิทยาเขตกาญจนบุรี
มหาวิทยาลัยมหิดล วิทยาเขตกาญจนบุรี  เป็นส่วนงานระดับคณะ สังกัดมหาวิทยาลัยมหิดล จัดการเรียนการสอนในหลายสาขาวิชา ได้แก่ สาขาวิทยาศาสตร์  สาขาบริหารธุรกิจ  สาขาบัญชี และสาขาวิศวกรรมศาสตร์

 ประวัติ 

เมื่อวันที่ 5 เมษายน พ.ศ. 2538 คณะกรรมการสภามหาวิทยาลัย และคณะผู้บริหารมหาวิทยาลัยมหิดลได้เดินทางไปสำรวจพื้นที่ที่จังหวัดเสนอไว้ทั้ง 3 แห่ง และมหาวิทยาลัยมหิดลได้มีมติให้เลือกพื้นที่บริเวณอำเภอไทรโยค ซึ่งตั้งอยู่ที่หมู่บ้านไตรรัตน์ หมู่ที่ 9 ตำบลลุ่มสุ่ม อำเภอโทรโยค เนื้อที่ประมาณ 6,000 ไร่ และบางส่วนอยู่ติดกับทางหลวงแผ่นดิน หมายเลข 323 (กาญจนบุรี – ทองผาภูมิ) เป็นสถานที่ตั้งมหาวิทยาลัยมหิดล ณ กาญจนบุรี

เมื่อวันที่ 20 มิถุนายน พ.ศ. 2538 คณะรัฐมนตรี ได้มีมติให้มหาวิทยาลัยมหิดลรับภารกิจในการจัดตั้งมหาวิทยาลัยมหิดล ณ กาญจนบุรี ในโครงการขยายการศึกษาขั้นอุดมศึกษาไปสู่ภูมิภาค มหาวิทยาลัยมหิดล จึงจัดตั้งโครงการจัดตั้งมหาวิทยามหิดล ณ กาญจนบุรี ขึ้นในสังกัดสำนักงานอธิการบดีในปี พ.ศ. 2538 ซึ่งจากการประสานงานระหว่าง รัฐมนตรีว่าการทบวงมหาวิทยาลัย ผู้แทนจังหวัดกาญจนบุรีและอธิการบดีมหาวิทยาลัยมหิดล ได้เห็นชอบที่จะให้มหาวิทยาลัยมหิดลขยายวิทยาเขตการศึกษาไปที่จังหวัดกาญจนบุรี โดยจังหวัดได้มีการแต่งตั้งคณะกรรมการการจัดหาที่ดินเพื่อเป็นที่ตั้งมหาวิทยาลัยขึ้นใหม่ เพื่อทำหน้าที่สำรวจ ตรวจสอบและศึกษา พื่นที่แปลงต่างๆ ที่เหมาะสม โดยได้เสนอพื้นที่ให้มหาวิทยาลัยพิจารณารวม 3 แห่ง คือ อำเภอห้วยกระเจา อำเภอพนมทวน และอำเภอไทรโยค

เมื่อวันที่ 1 ธันวาคม พ.ศ. 2540 มหาวิทยาลัยมหิดล ได้เริ่มก่อสร้างอาคารเรียนรวมและอาคารอำนวยการขึ้นเป็นจุดแรกของพื้นที่ก่อสร้าง ซึ่งเป็นภาพความทรงจำและความภาคภูมิใจ ที่ชาวจังหวัดกาญจนบุรี และบุคลากรที่เข้ามามีส่วนร่วมในการเริ่มก่อตั้งมหาวิทยาลัยมหิดล ณ กาญจนบุรี เป็นที่ดินในเขตปฏิรูปที่ดิน อำเภอไทรโยค สภาพเป็นที่ราบสูงและภูเขา เป็นที่ดินจำนวน 58 แปลงเนื้อที่ประมาณ 4,000 ไร่ นอกจากนี้เพื่อให้มหาวิทยาลัยมีสถานที่สวยงานสำหรับการประชุมและสัมมนา ชาวจังหวัดกาญจนบุรียังได้จัดซื้อที่ดินติดริมแม่น้ำแควน้อย ในเขตสุขาภิบาลลุ่มสุ่ม อำเภทโทรโยค จำนวน 24 ไร่ 1 งาน 67 ตารางวา มอบให้แก่มหาวิทยาลัยอีกด้วย

เมื่อวันที่ 18 เมษายน พ.ศ. 2541 พระบาทสมเด็จพระเจ้าอยู่หัวภูมิพลอดุลเดช ทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ไปทรงวางศิลาฤกษ์ "มหาวิทยาลัยมหิดล ณ กาญจนบุรี" (ชื่อในขณะนั้น) ณ หมู่บ้านไตรรัตน์ ตำบลลุ่มสุ่ม อำเภอไทรโยค จังหวัดกาญจนบุรี

เมื่อวันที่ 16 กันยายน พ.ศ. 2552 มีประกาศมหาวิทยาลัยมหิดล เรื่อง การจัดตั้งส่วนงานของมหาวิทยาลัยมหิดล พ.ศ. 2552 (ทั้งนี้มีผลตั้งแต่วันที่ 20 พฤษภาคม พ.ศ. 2552) เพื่อให้การบริหารงานของมหาวิทยาลัยมหิดลมีความเหมาะสมและสอดคล้องกับพระราชบัญญัติมหาวิทยาลัยมหิดล พ.ศ. 2550 โครงการจัดตั้งมหาวิทยาลัยมหิดล ณ กาญจนบุรี จึงยกฐานะเป็น มหาวิทยาลัยมหิดล วิทยาเขตกาญจนบุรี นับตั้งแต่บัดนั้นจนถึงปัจจุบัน  ราชกิจจานุเบกษา ประกาศมหาวิทยาลัยมหิดล เรื่อง การจัดตั้งส่วนงานของมหาวิทยาลัยมหิดล พ.ศ. 2552

 ทำเนียบรองอธิการบดีวิทยาเขตกาญจนบุรี 
 <span style="color:White">    มหาวิทยาลัยมหิดล วิทยาเขตกาญจนบุรี  รองอธิการบดี  วาระการดำรงตำแหน่ง 1. ผู้ช่วยศาสตราจารย์ ไพโรจน์ สุวรรณสุทธิ 16 ธันวาคม พ.ศ. 2542 - 30 กันยายน พ.ศ. 2545  2. รองศาสตราจารย์ ดร.นพดล ไชยคำ 17 ตุลาคม พ.ศ. 2545 - 30 กันยายน พ.ศ. 2549  3. ผู้ช่วยศาสตราจารย์ นคร เหมะ 1 ตุลาคม พ.ศ. 2549 (วาระที่ 1) 4. รองศาสตราจารย์ นายแพทย์ปรีชา สุนทรานันท์  1 กุมภาพันธ์ พ.ศ. 2554 - 31 พฤษภาคม พ.ศ. 2554  5. ผู้ช่วยศาสตราจารย์ เชิญโชค ศรขวัญ  1 สิงหาคม พ.ศ. 2554 (วาระที่ 1) 6. ผู้ช่วยศาสตราจารย์ นคร เหมะ 22 ธันวาคมพ.ศ. 2554 (วาระที่ 2) 7. ผู้ช่วยศาสตราจารย์ ดร. นายสัตวแพทย์กำลัง ชุมพลบัญชร 1 พฤศจิกายน พ.ศ. 2555 - 31 ธันวาคม พ.ศ. 2557  8. ผู้ช่วยศาสตราจารย์ เชิญโชค ศรขวัญ 1 มกราคม พ.ศ. 2558 - 31 กรกฎาคม พ.ศ. 2560 (วาระที่ 2) 9. ผู้ช่วยศาสตราจารย์ ดร.ธัชวีร์ ลีละวัฒน์  1 สิงหาคม พ.ศ. 2560 - 19 สิงหาคม พ.ศ. 2563  10. ผู้ช่วยศาสตราจารย์ ดร.ธัชวีร์ ลีละวัฒน์ 20 สิงหาคม พ.ศ. 2563 - ปัจจุบัน คำสั่งสภามหาวิทยาลัยมหิดล ที่ 41/2563 เรื่อง แต่งตั้งรองอธิการบดี

 โครงสร้างการบริหารงาน 
  สำนักวิชาสหวิทยาการ  

 สาขาวิชาวิทยาศาสตร์การเกษตร
 สาขาวิชาอุตสาหกรรมอาหาร
 สาขาวิชาวิทยาศาสตร์ชีวภาพและทรัพยากรธรรมชาติ
 สาขาวิชาธรณีศาสตร์

 สาขาวิชาวิศวกรรมศาสตร์
 สาขาวิชาพาณิชยศาสตร์และการจัดการ
 สาขาวิชาวิทยาศาสตร์และศิลปศาสตร์

  สำนักงานวิทยาเขตกาญจนบุรี  
 กลุ่มงานการศึกษาและวิชาการ
 งานการศึกษา
 งานวิจัยและส่งเสริมวิชาการ
 งานบริหารงานวิจัยและบริการวิชาการ

 กลุ่มงานบริหาร 
 งานธุรการสำนักวิชาสหวิทยาการ
 หน่วยสารบรรณ
 หน่วยทรัพยากรบุคคล
 หน่วยเลขานุการ

 กลุ่มวางแผนและพัฒนาคุณภาพ 
 งานคลังและพัสดุ
 หน่วยนโยบายและแผน
 หน่วยหอสมุดและคลังความรู้

 กลุ่มงานสร้างเสริมภาพลักษณ์องค์กร 
 งานกายภาพและสิ่งแวดล้อม
 งานวิเทศสัมพันธ์และสื่อสารองค์กร
 หน่วยอาคารที่พักอาศัยและศูนย์พัฒนาฝึกอบรม

  ส่วนงานอื่นๆ  
 ศูนย์วิจัยโรคเขตร้อนกาญจนบุรี คณะเวชศาสตร์เขตร้อน มหาวิทยาลัยมหิดล
 โรงพยาบาลปศุสัตว์และสัตว์ป่า ปศุปาลัน คณะสัตวแพทยศาสตร์ มหาวิทยาลัยมหิดล
 ศูนย์แรกรับ ฟื้นฟู กักกันโรคสัตว์ป่าของกลางและสัตว์ต่างถิ่น (Center of Rehabilitation and Quarantine for Alien and Confiscated Animal wildlife) จัดตั้งขึ้นจากความร่วมมือกันระหว่างกรมอุทยานแห่งชาติ สัตว์ป่า และพันธุ์พืช และคณะสัตวแพทยศาสตร์ มหาวิทยาลัยมหิดล
 ศูนย์เฝ้าระวังและติดตามโรคจากสัตว์ป่า สัตว์ต่างถิ่นและสัตว์อพยพ คณะสัตวแพทยศาสตร์ มหาวิทยาลัยมหิดล
 ศูนย์วิจัยประชากรและสังคมกาญจนบุรี สถาบันวิจัยประชากรและสังคม มหาวิทยาลัยมหิดล

 หลักสูตร 
หลักสูตรที่เปิดสอนในมหาวิทยาลัยมหิดล วิทยาเขตกาญจนบุรี มีดังนี้ 
ระดับปริญญาตรี หลักสูตรปริญญาตรีมหาวิทยาลัยมหิดล วิทยาเขตกาญจนบุรี  เข้าถึงเมื่อ 19 สิงหาคม พ.ศ. 2564
 หลักสูตรวิทยาศาสตรบัณฑิต
 สาขาวิชาวิทยาศาสตร์การเกษตร (Agricultural Science)
 สาขาวิชาเทคโนโลยีการอาหาร (Food Technology)
 สาขาวิชาชีววิทยาเชิงอนุรักษ์ (Conservation Biology)
 สาขาวิชาธรณีศาสตร์ (Geoscience)

 หลักสูตรบริหารธุรกิจบัณฑิต 
 สาขาวิชาการจัดการ (Management)

 หลักสูตรบัญชีบัณฑิต 
 สาขาวิชาบัญชี (Accounting)

 หลักสูตรวิศวกรรมศาสตรบัณฑิต 
 สาขาวิชาวิศวกรรมสิ่งแวดล้อมและการจัดการภัยพิบัติ (Environmental Engineering and Disaster Management)

ระดับปริญญาโท หลักสูตรปริญญาโทมหาวิทยาลัยมหิดล วิทยาเขตกาญจนบุรี  เข้าถึงเมื่อ 19 สิงหาคม พ.ศ. 2564
 หลักสูตรวิทยาศาสตรมหาบัณฑิต
 สาขาวิชาความยั่งยืนทางทรัพยากรอาหารและระบบนิเวศ (Food Resources and Ecosystem Sustainability)

 พิพิธภัณฑ์ 
พิพิธภัณฑ์พืช (Her barium) อาจเปรียบเทียบได้กับหอสมุดพรรณไม้ โดยเป็นแหล่งข้อมูลต่าง ๆ ของพืช และส่วนสำคัญที่สุด คือ เป็นที่เก็บรวบรวมพันธุ์ไม้รักษาสภาพ ซึ่งทำการเก็บเป็นตัวอย่างแห้ง ที่จัดเป็นหมวดหมู่อย่างมีระบบ

นอกจากนี้ยังมีตัวอย่างในสภาพอื่นๆ เช่น ตัวอย่างดอง ภาพถ่าย ภาพวาด ตัวอย่างเนื้อไม้ เปลือกไม้ ซากดึกดำบรรพ์ (fossil) หนังสือ ตำราเกี่ยวกับพันธุ์ไม้ทั้งทางด้านอนุกรมวิธาน นิเวศวิทยา ธรรมชาติวิทยา พฤกษศาสตร์เศรษฐกิจ เป็นต้น
 พิพิธภัณฑ์พืชแห่งภาคตะวันตก